
Dan id-dokument fih l-informazzjoni dwar il-prodott approvata għall- Fampyra, bil-bidliet li saru mill-aħħar proċedura li affettwat l-informazzjoni dwar il-prodott (IB/0053/G) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini:
https://www.ema.europa.eu/en/medicines/human/EPAR/fampyra























ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

Fampyra 10 mg pilloli li jerħu l-mediċina bil-mod


2.	GĦAMLA KWALITATTIVA U KWANTITATTIVA

Kull pillola li terħi l-mediċina bil-mod fiha 10 mg ta’ fampridine.

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Kapsula li terħi l-mediċina bil-mod.

Pillola ta’ lewn abjad jagħti fil-griż, miksija b’rita, ovali u bikonvessa b’daqs ta’ 13 x 8 mm b’tarf ċatt, u mnaqqxa b’A10 fuq naħa waħda.


4.	TAGĦRIF KLINIKU

4.1	Indikazzjonijiet terapewtiċi

Fampyra hu ndikat għat-titjib fil-mod kif wieħed jimxi f’pazjenti adulti bi sklerosi multipla b’diżabilità fil-mixi (EDSS 4-7).

4.2 Pożoloġija u metodu ta’ kif għandu jingħata

L-għoti ta’ fampridine hu ristrett b’riċetta u għandu jkun hemm superviżjoni minn tobba b’esperjenza fl-immaniġġjar ta’ MS.

Pożoloġija

Id-doża rrakkomandata hi ta’ pillola waħda ta’ 10 mg, darbtejn kuljum, li tittieħed kull12-il siegħa (pillola waħda filgħodu u pillola waħda filgħaxija). Fampridine m’għandux jingħata b’mod iktar frekwenti jew f’doża ogħla minn dik irrakkomandata (ara sezzjoni 4.4). Il-pilloli għandhom jittieħdu fuq stonku vojt (ara sezzjoni 5.2).

Meta wieħed jinsa jieħu doża

Il-kors tad-dożaġġ tas-soltu dejjem għandu jiġi segwit. M’għandhiex tittieħed doża doppja biex tpatti għal doża li wieħed ikun nesa jieħu.

Il-bidu u l-evalwazzjoni tal-kura b’Fampyra

· Ir-riċetta inizjali għanda tiġi llimitata għal ġimagħtejn sa erba’ ġimgħat ta’ terapija għax il-benefiċċji kliniċi ġeneralment jiġu identifikati fi żmien ġimagħtejn sa erba’ ġimgħat minn meta jinbeda Fampyra.
· Evalwazzjoni tal-kapaċità tal-mixi, eż. Mixja ta’ 25 Pied bil-Ħin (T25FW), jew Skala tal-Mixi ta’ Persuni Bi Sklerożi Multipli bi Tnax-il Kriterju huma rrakkomandati biex jiġi evalwat it-titjib fi żmien minn ġimagħtejn sa erba’ ġimgħat. Jekk l-ebda titjib ma jiġi osservat, it-trattament għandu jitwaqqaf
· Dan il-prodott mediċinali għandu jitwaqqaf jekk l-ebda benefiċċju ma jiġi rrappurtat mill-pazjenti.

L-evalwazzjoni mill-ġdid tal-kura b’Fampyra

Jekk jiġi osservat tnaqqis fil-ħila tal-mixi, it-tobba għandhom jikkunsidraw li jwaqqfu temporanjament il-kura sabiex jevalwaw mill-ġdid il-benefiċċji ta’ fampridine (ara hawn fuq). L-evalwazzjoni mill-ġdid għandha tinkludi t-twaqqif ta’ dan il-prodott mediċinali u li ssir evalwazzjoni tal-kapaċità tal-mixi. Fampridine għandu jitwaqqaf jekk il-pazjenti ma jkollhomx aktar benefiċċju fil-mixi.

Popolazzjonijiet speċjali

Anzjani
Il-funzjoni tal-kliewi għandha tiġi ċċekkjata fl-anzjani qabel ma tinbeda l-kura b’dan il-prodott mediċinali. Hu rrakkomandat li jsir monitoraġġ tal-funzjoni tal-kliewi fl-anzjani biex jiġi osservat kwalunkwe indeboliment tal-kliewi (ara sezzjoni 4.4).

Pazjenti b’indeboliment tal-kliewi
Fampridine hu kontraindikat f’pazjenti b’indeboliment moderat jew sever tal-kliewi (tneħħija tal-krejatinina ta’ < 50 mL/min) (ara sezzjonijiet 4.3 u 4.4).

Pazjenti b’indeboliment tal-fwied
M’hemmx bżonn ta’ aġġustament fid-doża f’pazjenti b’indeboliment tal-fwied.

Popolazzjoni pedjatrika
Is-sigurtà u effikaċja ta’ dan il-prodott mediċinali fit-tfal minn eta` ta’ 0 sa 18-il sena ma ġewx determinati s’issa. M’hemm l-ebda data disponibbli.

Metodu ta’ kif għandu jingħata

Fampyra hu għal użu orali.

Il-pillola għandha tinbela’ sħiħa. M’għandekx taqsamha, tfarrakha, tħolla, terdagħha jew tomgħoda. 

4.3 Kontraindikazzjonijiet

Sensittività eċċessiva għal fampridine jew għal kwalunkwe sustanza mhux attiva elenkata fis-sezzjoni 6.1.

Il-kura fl-istess ħin bi prodotti mediċinali oħrajn li fihom fampridine (4-aminopyridine).

Pazjenti bi storja medika fil-passat ta’ aċċessjoni, jew li bħalissa għandhom aċċessjoni.

Pazjenti b’indeboliment moderat jew sever tal-kliewi (tneħħija tal-krejatinina ta’ < 50 mL/min).

L-użu fl-istess ħin ta’ Fampyra bi prodotti mediċinali li huma inibituri tal-Organic Cation Transporter 2 (OCT2), pereżempju, cimetidine.

4.4	Twissijiet speċjali u prekawzjonijiet għall-użu

Riskju ta’ aċċessjoni

Il-kura b’fampridine żżid ir-riskju li pazjent ikollu aċċessjoni (ara sezzjoni 4.8).

Dan il-prodott mediċinali għandu jingħata b’kawtela fil-preżenza ta’ kwalunkwe fatturi li jistgħu iżidu c-cans ta’aċċessjoni.

Fampridine għandu jitwaqqaf f’pazjenti li jkollhom aċċessjoni waqt li jkunu qed jingħataw il-kura.

Indeboliment tal-kliewi

Fampridine jitneħħa primarjament mhux mibdul mill-kliewi. Pazjenti b’indeboliment tal-kliewi jkollhom konċentrazzjonijiet ogħla fil-plażma li huma assoċjati ma’ żieda ta’ reazzjonijiet avversi, b’mod partikulari effetti newroloġiċi. Hu rrakkomandat li fil-pazjenti kollha tiġi stabbilita l-funzjoni tal-kliewi qabel il-kura u l-monitoraġġ regolari tagħha matul il-kura (partikularment fl-anzjani aktar anzjani li fihom il-funzjoni tal-kliewi tista’ titnaqqas). It-tneħħija tal-krejatinina tista’ tiġi stmata bl-użu tal-formula ta’ Cockroft-Gault.
Wieħed għandu joqgħod attent meta tingħata riċetta għal Fampyra lil pazjenti b’indeboliment ħafif tal-kliewi jew f’pazjenti li jużaw prodotti mediċinali li huma substrati ta’ OCT2, pereżempju, carvedilol, propranolol u metformin.

Reazzjonijiet ta’ sensittività eċċessiva

Wara t-tqegħid fis-suq, reazzjonijiet serji ta’ sensittività eċċessiva (li jinkludu reazzjoni anafilattika) ġew irrappurtati, bil-maġġoranza ta’ dawn il-każijiet isseħħu matul l-ewwel ġimgħa tal-kura. Għandha tingħata attenzjoni partikulari lil pazjenti bi storja medika preċedenti ta’ reazzjonijiet allerġiċi. Jekk isseħħ reazzjoni anafilattika jew reazzjoni allerġika serja oħra, dan il-prodott mediċinali għandu jitwaqqaf u ma jerġax jinbeda.

Twissijiet u prekawzjonijiet oħrajn

Fampridine għandu jingħata b’kawtela lil pazjenti b’sintomi kardjovaskulari ta’ disturbi kardijaċi tar-ritmu u tal-konduzzjoni sinoatrijali jew atrijoventrikulari (dawn l-effetti jiġu osservati f’każ ta’ doża eċċessiva). Hemm informazzjoni limitata dwar is-sigurtà f’dawn il-pazjenti.

Iż-żieda fl-inċidenza ta’ sturdament u disturb fil-bilanċ li kienu osservati b’fampridine jistgħu jirriżultaw f’żieda fir-riskju li persuna taqa’. Għalhekk, il-pazjenti għandhom jużaw xi tagħmir/għajnuniet li jgħinuhom biex jimxu skont il-ħtieġa.

Fi studji kliniċi, għadd baxx ta’ ċelluli bojod tad-demm dehru f’2.1% ta’ pazjenti ta’ Fampyra meta mqabbla ma’ 1.9% ta’ pazjenti fuq plaċebo. Fi studji kliniċi ġew osservati infezzjonijiet (ara sezzjoni 4.8) u ma tistax tiġi eskluża ż-żieda fir-rata ta’ infezzjoni u indeboliment tar-rispons immuni.

4.5	Interazzjoni ma’ prodotti mediċinali oħra u forom oħra ta’ interazzjoni

Studji ta’ interazzjoni twettqu biss f’adulti.

Il-kura fl-istess ħin bi prodotti mediċinali oħrajn li fihom fampridine (4-aminopyridine) hi kontraindikata (ara sezzjoni 4.3).

Fampridine jiġi eliminat primarjament mill-kliewi bi tnixxija attiva mill-kliewi li tammonta għal madwar 60% (ara sezzjoni 5.2). OCT2 hu t-trasportatur responsabbli għat-tnixxija attiva ta’ fampridine. Għaldaqstant, l-użu fl-istess ħin ta’ fampridine ma’ prodotti mediċinali li jkunu inibituri ta’ OCT2, pereżempju cimetidine, hu kontraindikat (ara sezzjoni 4.3) u l-użu fl-istess ħin ta’ fampridine ma’ prodotti mediċinali li huma substrati ta’ OCT2, pereżempju carvedilol, propranolol u metformin, għandu jsir b’attenzjoni (ara sezzjoni 4.4).

Interferon: fampridine ngħata fl-istess ħin ma’ interferon-beta u l-ebda interazzjonijiet farmakokinetiċi tal-prodott mediċinali ma kienu osservati.

Baclofen: fampridine ngħata fl-istess ħin ma’ baclofen u l-ebda interazzjonijiet farmakokinetiċi tal-prodott mediċinali ma kienu osservati.


4.6	Fertilità, tqala u treddigħ

Tqala

Hemm dejta limitata dwar l-użu ta’ fampridine f’nisa tqal.

Studji f’annimali urew effett tossiku fuq is-sistema riproduttiva (ara 5.3). Bћala prekawzjoni hu preferribli li ma jintużax fampridine waqt it-tqala

Treddigħ

Mhux magħruf jekk fampridine jiġix eliminat mill-ħalib tas-sider tal-bniedem. Fampyra m’għandux jintuża waqt it-treddigћ.

Fertilità

Fi studji fuq l-annimali l-ebda effetti fuq il-fertilità ma kienu osservati.

4.7	Effetti fuq il-ħila biex issuq u tħaddem magni

Fampyra għandu effett moderat fuq il-ħila biex issuq u tħaddem magni (ara sezzjoni 4.8).

4.8 Effetti mhux mixtieqa

Sommarju tal-profil tas-sigurtà

Is-sigurtà ta’ Fampyra ġiet evalwata fi studji kkontrollati fit-tul, open-label, li fihom il-parteċipanti ntgħażlu b’mod każwali, u fi sfond ta’ wara t-tqegħid fis-suq.

Ir-reazzjonijiet avversi dentifikati huma fil-biċċa l-kbira tagħhom newroloġiċi u jinkludu aċċessjoni, nuqqas ta’ rqad, ansjetà, disturb fil-bilanċ, sturdament, parestesija, rogħda, uġigħ ta’ ras u astenja. Dan hu konsistenti mal-attività farmakoloġika ta’ fampridine. L-ogħla inċidenza ta’ reazzjonijiet avversi identifikati minn provi kkontrollati bi plaċebo f’pazjenti bi sklerosi multipla, b’fampridine li jingħata d-doża rrakkomandata, kienu rrappurtati bħala infezzjoni fl-apparat urinarju (f’madwar 12% tal-pazjenti).

Lista f’tabella ta’ reazzjonijiet avversi

Ir-reazzjonijiet avversi huma ppreżentati hawn taħt skont il-klassi tal-organi tas-sistema u l-frekwenza assoluta. Il-frekwenzi huma definiti bħala: komuni ħafna (≥ 1/10); komuni (≥ 1/100 sa < 1/10); mhux komuni (≥ 1/1,000 sa < 1/100); rari (≥ 1/10,000 sa < 1/1,000); rari ħafna (< 1/10,000), mhux magħruf (ma tistax tittieħed stima mid-data disponibbli).

F’kull sezzjoni ta’ frekwenza, l-effetti mhux mixtieqa għandhom jitniżżlu skont is-serjetà  tagħhom. L-effetti li huma l-aktar serji għandhom jitniżżlu l-ewwel, segwiti minn dawk anqas serji.

Tabella 1: Lista f’tabella ta’ reazzjonijiet avversi

	Sistema tal-Klassifika tal-Organi (SOC) tal-MedDRA
	Reazzjoni avversa
	Kategorija ta’ frekwenza

	Infezzjonijiet u infestazzjonijiet
	Infezzjoni fl-apparat tal-awrina1
Influwenza1
Nasofarinġite1
Infezzjoni virali1
	Komuni Ħafna
Komuni
Komuni
Komuni

	Disturbi fis-sistema immuni
	Anafilassi
Anġjoedema
Sensittività eċċessiva
	Mhux komuni
Mhux komuni
Mhux komuni

	Disturbi psikjatriċi
	Nuqqas ta’ rqad
Ansjetà
	Komuni
Komuni

	Disturbi fis-sistema nervuża
	Sturdament
Uġigħ ta’ ras
Disturb fil-bilanċ
Vertiġni
Parestesija
Rogħda
Aċċessjoni2
Nevralġija triġeminali3
	Komuni
Komuni
Komuni
Komuni
Komuni
Komuni
Mhux komuni
Mhux komuni

	Disturbi fis- sistema tal-qalb
	Palpitazzjonijiet
Takikardja
	Komuni
Mhux Komuni

	Disturbi vaskulari
	Pressjoni baxxa4
	Mhux komuni

	Disturbi respiratorji, toraċiċi u medjastinali
	Dispneja
Uġigħ faringolarinġeali
	Komuni
Komuni

	Disturbi gastro-intestinali
	Nawsja
Rimettar
Stitikezza
Dispepsja 
	Komuni
Komuni
Komuni
Komuni

	Disturbi fil-ġilda u fit-tessuti ta’ taħt il-ġilda
	Raxx
Urtikarja
	Mhux komuni
Mhux komuni

	Disturbi muskolu-skeletriċi u tat-tessuti konnettivi
	Uġigħ fid-dahar
	Komuni 

	Disturbi ġenerali u kondizzjonijiet ta’ mnejn jingħata
	Astenja
Skonfort fis-sider4
	Komuni
Mhux komuni


1 Ara sezzjoni 4.4
2 Ara sezzjonijiet 4.3 u 4.4
3 Tinkludi kemm sintomi de novo kif ukoll aggravar ta’ nevralġija triġeminali eżistenti
4 Dawn is-sintomi ġew osservati fil-kuntest ta’ sensittività eċċessiva

Deskrizzjoni ta’ reazzjonijiet avversi magħżula

Sensittività eċċessiva

Wara t-tqegħid fis-suq, kien hemm rapporti ta’ reazzjonijiet ta’ sensittività eċċessiva (li jinkludu anafilassi) li seħħew ma’ wieħed jew iktar minn dawn li ġejjin: dispneja, skonfort fis-sider, pressjoni baxxa, anġjoedema, raxx u urtikarja. Għal aktar informazzjoni dwar reazzjonijiet ta’ sensittività eċċessiva, jekk jogħġbok irreferi għal sezzjonijiet 4.3 u 4.4.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.






4.9 Doża eċċessiva

Sintomi

Sintomi akuti ta’ doża eċċessiva b’fampridine kienu konsistenti ma’ tqanqil tas-sistema nervuża ċentrali u kienu jinkludu konfużjoni, rogħda, dijaforesi, aċċessjoni, u amnesija.

Ir-reazzjonijiet avversi fis-sistema nervuża ċentrali f’dożi għoljin ta’ 4-aminopyridine jinkludu sturdament, konfużjoni, puplesiji, stat epilettiku, movimenti involontarji u koreoatetojdi. Effetti sekondarji oħrajn f’dożi għoljin jinkludu każijiet ta’ arritmiji kardijaċi (pereżempju, takikardja u bradikardija supraventrikulari) u takikardija ventrikulari bħala konsegwenza ta’ titwil potenzjali tal-QT. Rapporti ta’ pressjoni għolja kienu wkoll irrapurtati.

Immaniġġjar

Pazjenti li jieħdu doża eċċessiva għandhom jingħataw kura ta’ appoġġ. Attività ta’ aċċessjoni rekurrenti għandha tiġi kkurata b’benzodiazepine, phenytoin, jew terapija oħra adattata akuta kontra l-puplesiji.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Mediċini oħrajn tas-sistema nervuża, Kodiċi ATC: N07XX07.

Effetti farmakodinamiċi

Fampyra hu mblokkatur tal-kanal tal-potassium. Billi jimblokka l-kanali tal-potassium, fampridine jnaqqas it-tnixxija ta’ kurrent joniku minn ġo dawn il-kanali, u b’hekk itawwal ir-ripolarizzazzjoni u għaldaqstant itejjeb il-formazzjoni potenzjali tal-azzjoni f’demyelinated axons u l-funzjoni newroloġika. Preżumibbilment, billi jtejjeb il-formazzjoni potenzjali tal-azzjoni, wieħed għandu jifhem li aktar impulsi jistgħu jilħqu s-sistema nervuża ċentrali.

Effikaċja klinika u sigurtà

Saru tliet studji konfirmatorji ta’ fażi III, li fihom il-parteċipanti ntgħażlu b’mod każwali, double-blind, ikkontrollati bi plaċebo, (MS-F203 u MS-F204 u 218MS305). Il-proporzjon ta’ persuni li rrispondew kien indipendenti minn terapija immunomodulatorja fl-isess ħin (li tinkludi interferons, glatiramer acetate, fingolimod u natalizumab). Id-doża ta’ Fampyra kienet ta’ 10 mg darbtejn kuljum (BID).

Studji MS-F203 u MS-F204

Il-punt aħħari primarju fi studji MS-F203 u MS-F204 kienet ir-rata ta’ dawk li rrispondew fil-veloċità tal-mixi kif imkejla mit-Timed 25‑foot Walk (T25FW). Pazjent li rrisponda għall-kura kien definit jekk b’mod konsistenti kellu veloċità tal-mixi iktar mgħaġġla għal mill-inqas tliet viżti minn erba’ possibbli matul il-perijodu double blind meta mqabbel mal-valur massimu fost ħames viżti off-treatment.

Proporzjon akbar b’mod sinifikanti ta’ pazjenti kkurati b’Fampyra kienu persuni li rrispondew meta mqabbla mal-plaċebo (MS‑F203: 34.8% vs. 8.3%, p< 0.001; MS‑F204: 42.9% vs. 9.3%, p< 0.001).

Il-pazjenti li rrispondew għall-kura b’Fampyra żiedu l-veloċità tal-mixi tagħhom b’medja ta’ 26.3% vs 5.3% fuq il-plaċebo (p< 0.001) (MS-F203) u 25.3% vs 7.8% (p< 0.001) (MS-F204). It-titjib deher fi żmien ftit ġimgħat wara l-bidu tal-kura b’fampridine.

Titjib statistikament u klinikament sinifikanti kien osservat, kif imkejjel bl-Iskala tal-Mixi tal-Isklerosi Multipla li fiha 12-il kriterju.

Tabella 2: Studji MS-F203 u MS-F204

	STUDJU *
	MS-F203
	MS-F204

	
	
	
	
	

	
	Plaċebo
	Fampyra
10 mg BID
	Plaċebo
	Fampyra
10 mg BID

	Numru ta’ persuni 
	72
	224
	118
	119

	
	
	
	
	

	Titjib konsistenti

	8.3%
	34.8%
	9.3%
	42.9%

	Differenza 
	
	26.5%
	
	33.5%

	CI95%
valur p
	
	17.6%, 35.4%
< 0.001
	
	23.2%, 43.9%
< 0.001


	[bookmark: OLE_LINK2]Titjib ta’ ≥ 20%
	11.1%
	31.7%
	15.3%
	34.5%

	Differenza 
	
	20.6%
	
	19.2%

	CI95%
valur p
	
	11.1%,30.1%
< 0.001
	
	8.5%,29.9%
< 0.001

	Veloċità tal-mixi Piedi/sek 
	Piedi kull sek 
	Piedi kull sek
	Piedi kull sek 
	Piedi kull sek 

	Linja bażi 
	2.04
	2.02
	2.21
	2.12

	Punt aħħari
	2.15
	2.32
	2.39
	2.43

	Bidla 
	0.11
	0.30
	0.18 
	0.31

	Differenza
	0.19
	0.12

	valur p
	0.010
	0.038

	Medja % ta’ Bidla
	5.24
	13.88
	7.74
	14.36

	Differenza
	8.65
	6.62

	valur p
	< 0.001
	0.007

	MSWS-12-punteġġ (medja, sem)
	
	
	
	

	Linja bażi 
	69.27 (2.22)
	71.06 (1.34)
	67.03 (1.90)
	73.81 (1.87)

	Bidla medja 
	-0.01 (1.46)
	-2.84 (0.878)
	0.87 (1.22)
	-2.77 (1.20)

	Differenza 
	2.83
	3.65

	valur p
	0.084
	0.021

	LEMMT (medja, sem)
(Test Manwali tal-Muskoli tal-Estremità t’Isfel)
	
	
	
	

	Linja bażi
	3.92 (0.070)
	4.01 (0.042)
	4.01 (0.054)
	3.95 (0.053)

	Bidla medja
	0.05 (0.024)
	0.13 (0.014)
	0.05 (0.024)
	0.10 (0.024)

	Differenza
	0.08
	0.05

	valur p
	0.003
	0.106

	Punteġġ Ashworth
(Test għall-ispastiċità
tal-muskoli)
	
	
	
	

	Linja bażi
	0.98 (0.078)
	0.95 (0.047)
	0.79 (0.058)
	0.87 (0.057)

	Bidla medja
	-0.09 (0.037)
	-0.18 (0.022)
	-0.07 (0.033)
	-0.17 (0.032)

	Differenza
	0.10
	0.10

	valur p
	0.021
	0.015


BID = darbtejn kuljum

Studju 218MS305

Studju 218MS305 twettaq fuq 636 individwu bi sklerożi multipli u diżabilità fil-mixi. It-tul tal-kura double-blind kien ta’ 24 ġimgħa b’ġimagħtejn ta’ follow-up wara l-kura. Il-punt aħħari primarju kien it-titjib fil-kapaċità tal-mixi, imkejjel bħala l-proporzjon ta’ pazjenti li kisbu titjib medju ta’ ≥ 8 punti mill-punteġġ MSWS-12 fil-linja bażi fuq 24 ġimgħa. F’dan l-istudju, kien hemm differenza statistikament sinifikanti fil-kura, bi proporzjon akbar ta’ pazjenti kkurati b’Fampyra li wrew titjib fil-kapaċità tal-mixi, meta mqabbla ma’ pazjenti kkontrollati bil-plaċebo (riskju relattiv ta’ 1.38 (95% CI: [1.06, 1.70]). It-titjib ġeneralment deher fi żmien minn ġimagħtejn sa 4 ġimgħat mill-bidu tal-kura, u sparixxa fi żmien ġimagħtejn mit-twaqqif tal-kura.

Pazjenti kkurati b’fampridine wrew ukoll titjib statistikament sinifikanti fit-Timed Up and Go (TUG) test, kejl ta’ bilanċ statiku u dinamiku u mobilità fiżika. F’dan il-punt aħħari sekondarju, proporzjon akbar ta’ pazjenti kkurati b’fampridine kiseb titjib medju ta’ ≥ 15% mill-veloċità tat-TUG fil-linja bażi fuq perjodu ta’ 24 ġimgħa, meta mqabbel mal-plaċebo (B Id-differenza fl-Iskala tal-Bilanċ Berg (Berg Balance Scale, BBS; kejl ta’ bilanċ statiku), għalkemm id-differenza ma kinitx statistikament sinifikanti.

Ukoll, pazjenti kkurati b’Fampyra, urew titjib medju statistikament sinifikanti mil-linja bażi meta mqabbel mal-plaċebo fil-punteġġ fiżiku tal-Iskala tal-Impatt tal-Isklerożi Mutlipla (Multiple Sclerosis Impact Scale (MSIS-29)) (differenza LSM -3.31, p<0.001).

Tabella 3: Studju 218MS305

	Matul 24 ġimgħa
	Plaċebo
(N = 318)
	Fampyra 10 mg BID
N = 315*
	Differenza (95% CI)
valur p

	Proporzjon ta’ pazjenti b’titjib medju ta’ ≥ 8 punti mill-punteġġ MSWS‑12 fil-linja bażi
	34%
	43%

	Differenza ta’ riskju: 10.4%
(3%; 17.8%)
0.006

	Punteġġ MSWS-12
Linja bażi
Titjib mil-linja bażi
	
65.4
-2.59
	
63.6
-6.73
	LSM: -4.14
(-6.22; -2.06)
< 0.001


	TUG
Proporzjon ta’ pazjenti b’titjib medju ta’ ≥ 15% fil-veloċità tat-TUG
	35%
	43%

	Differenza ta’ riskju: 9.2% (0.9%; 17.5%)
0.03

	TUG
Linja bażi
Titjib mil-linja bażi (sek)
	
27.1
-1.94
	
24.9
-3.3
	LSM: -1.36
(-2.85 ; 0.12)
0.07

	Punteġġ fiżiku MSIS-29
Linja bażi
Titjib mil-linja bażi
	55.3
-4.68
	52.4
-8.00

	LSM: -3.31
(-5.13; -1.50)
< 0.001

	Punteġġ BBS
Linja bażi
Titjib mil-linja bażi
	
40.2
1.34
	
40.6
1.75

	LSM: 0.41
(-0.13; 0.95)
0.141


*Popolazzjoni b’intenzjoni li tiġi kkurata = 633; LSM Inqas Medja Kwadru, BID = darbtejn kuljum

L-Aġenzija Ewropea għall-Mediċini rrinunzjat għall-obbligu li jigu ppreżentati r-riżultati tal-istudji b’Fampyra f’kull sett tal-popolazzjoni pedjatrika fil-kura ta’ sklerosi multipla b’diżabilità fil-mixi (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Assorbiment

Fampridine mogħti mill-ħalq jiġi assorbit malajr u kompletament mill-apparat gastrointestinali. Fampridine għandu indiċi terapewtiku dejjaq. Il-bijodisponibilità assoluta ta’ Fampyra pilloli li jerħu l-mediċina bil-mod ma ġietx evalwata, iżda l-bijodisponibilità relattiva (meta mqabbla ma’ soluzzjoni akweja orali) hi ta’ 95%. L-assorbiment ta’ fampridine minn Fampyra pillola li terħi l-mediċina bil-mod jidher permezz ta’ żieda iktar bil-mod għal konċentrazzjoni massima iktar baxxa, mingħajr ebda effett fuq il-grad ta’ assorbiment.

Meta l-pilloli Fampyra li jerħu l-mediċina bil-mod jittieħdu mal-ikel, it-tnaqqis taż-żona taħt il-kurva tal-konċentrazzjoni tal-plażma-żmien (AUC0-∞) ta’ fampridine hi ta’ madwar 2‑7% (doża ta’ 10 mg). It-tnaqqis żgħir fl-AUC mhux mistenni li jikkawża tnaqqis fl-effikaċja terapewtika. Madankollu, is-Cmax jiżdied bi 15-23%. Billi hemm relazzjoni ċara bejn is-Cmax u reazzjonijiet avversi marbuta mad-doża, hu rrakkomandat li Fampyra jittieħed fuq stonku vojt (ara sezzjoni 4.2).

Distribuzzjoni

Fampridine hu sustanza attiva li tinħall fil-lipidi u li tgħaddi mingħajr tfixkil mid-demm għall-moħħ. Fampridine hu fil-biċċa l-kbira tiegħu mhux imwaħħal mal-proteini tal-plażma (il-porzjon li jeħel varja bejn 3-7% fil-plażma tal-bniedem). Fampridine għandu volum tad-distribuzzjoni ta’ madwar 2.6 L/kg.
Fampridine mhuwiex substrat għal P-glikoproteina.

Bijotrasformazzjoni

Fampridine jiġi mmetabolizzat fil-bniedem permezz ta’ ossidazzjoni għal 3‑hydroxy‑4‑aminopyridine u jiġi kkonjugat b’mod addizzjonali għal 3‑hydroxy‑4‑aminopyridine sulfate. Ma nstabet l-ebda attività farmakoloġika għall-metaboliti ta’ fampridine kontra kanali magħżula tal-potassium in vitro.

It-3‑hydroxylation ta’ fampridine għal 3‑hydroxy‑4‑aminopyridine permezz ta’ mikrosomi tal-fwied tal-bniedem jidhru li huma kkatalizzati minn Ċitokrom P450 2E1 (CYP2E1).

Kien hemm evidenza ta’ inibizzjoni diretta ta’ CYP2E1 minn fampridine f’30 μM (inibizzjoni ta’ madwar 12%) li hi madwar 100 darba aktar mill-konċentrazzjoni medja ta’ fampridine fil-plażma mkejla għall-pillola ta’ 10 mg.

Il-kura ta’ epatoċiti umani f’koltura b’fampridine ftit li xejn kellha effett fuq l-induzzjoni ta’ attivitajiet tal-enzimi CYP1A2, CYP2B6, CYP2C9, CYP2C19, CYP2E1 jew CYP3A4/5.

Eliminazzjoni

Ir-rotta maġġuri tat-tneħħija għal fampridine hi t-tneħħija mill-kliewi, b’madwar 90% tad-doża tkun irkuprata fl-awrina bħala s-sustanza attiva prinċipali fi żmien 24 siegħa. It-tneħħija mill-kliewi (CLR 370 mL/min) hi akbar b’mod sostanzjali mir-rata tal-filtrazzjoni glomerulari minħabba l-filtrazzjoni glomerulari kombinata u t-tneħħija attiva mit-trasportatur OCT2 fil-kliewi. It-tneħħija permezz tal-ippurgar kienet ta’ inqas minn 1% tad-doża mogħtija.

Fampridine hu kkaratterizzat minn farmakokinetika lineari (proporzjonali mad-doża), b’half-life tat-tneħħija terminali ta’ madwar 6 sigħat. L-ogħla konċentrazzjoni fil-plażma (Cmax) u, fi grad anqas, iż-żona taħt il-kurva ta’ konċentrazzjoni fil-plażma-ħin (AUC), tiżdied b’mod proporzjonali mad-doża. M’hemmx evidenza ta’ akkumulazzjoni ta’ fampridine li hi klinikament rilevanti meta dan jittieħed fid-doża rrakkomandata f’pazjenti b’funzjoni sħiħa tal-kliewi. F’pazjenti b’indeboliment tal-kliewi, l-akkumulazzjoni sseħħ b’mod relattiv mal-grad ta’ indeboliment.

Popolazzjonijiet speċjali

Anzjani

Fampridine jitneħħa primarjament mhux mibdul mill-kliewi, u bi tneħħija tal-krejatinina li hi magħrufa li tonqos mal-età, il-monitoraġġ tal-funzjoni tal-kliewi f’pazjenti anzjani hu rakkomandat (ara sezzjoni 4.2).

Popolazzjoni pedjatrika

Data mhux disponibbli.

Pazjenti b’indeboliment tal-kliewi

Fampridine jiġi eliminat primarjament mill-kliewi bħala sustanza attiva mhux mibdula, u għalhekk il-funzjoni tal-kliewi għandha tiġi ċċekkjata f’pazjenti fejn il-funzjoni tal-kliewi tista’ tkun kompromessa. Pazjenti b’indeboliment ħafif tal-kliewi huma mistennija li jkollhom madwar minn 1.7 sa 1.9 darbiet tal-konċentrazzjonijiet ta’ fampridine li jintlaħqu minn pazjenti b’funzjoni normali tal-kliewi. Fampyra m’għandux jingħata lill-pazjenti b’indeboliment moderat u sever tal-kliewi (ara sezzjonijiet 4.3 u 4.4)

5.3	Tagħrif ta’ qabel l-użu kliniku dwar is-sigurtà

Fampridine ġie studjat fi studji dwar tossiċità minn dożi orali ripetuti f’diversi speċi ta’ annimali.

Risponsi avversi għal fampridine mogħti mill-ħalq kienu mgħaġġla fil-bidu, u l-biċċa l-kbira seħħew fi żmien l-ewwel sagħtejn wara d-doża. Sinjali kliniċi evidenti wara dożi kbar li ngħataw waħidhom, jew dożi ripetuti iktar baxxi kienu simili fl-ispeċi kollha li ġew studjati, u kienu jinkludu rogħda, konvulżjonijiet, atassja, dispneja, ħbub tal-għajnejn dilatati, prostrazzjoni, vokalizzazzjoni anormali, żieda fir-rata tar-respirazzjoni, u salivazzjoni eċċessiva. Anormalitajiet fil-mod ta’ kif persuna timxi u eċċitabilità eċċessiva kienu osservati wkoll. Dawn is-sinjali kliniċi kienu mistennija u jirrappreżentaw farmakoloġija esaġerata ta’ fampridine. Flimkien ma’ dan, każijiet waħidhom ta’ ostruzzjonijiet fatali tal-apparat tal-awrina kienu osservati fil-firien. Ir-rilevanza klinika ta’ dawn ir-riżultati għadd trid tiġi spjegata, iżda relazzjoni kawżali bil-kura b’fampridine ma tistax tiġi eskluża.

Fi studji dwar it-tossiċità fir-riproduzzjoni tal-firien u l-fniek, kienu osservati tnaqqis fil-piż u fil-vijabilità tal-feti u l-frieħ f’dożi li kienu tossiċi għall-omm. Madankollu, ma kienet osservata l-ebda żieda fir-riskju ta’ malformazzjonijiet jew effetti avversi fuq il-fertilità.

F’sensiela ta’ studji in vitro u in vivo fampridine ma wera l-ebda potenzjal li hu mutaġeniku, klastoġeniku jew karċinoġeniku.


6.	TAGĦRIF FARMAĊEWTIKU

6.1	Lista ta’ eċċipjenti

Il-qalba tal-pillola

Hypromellose
Microcrystalline cellulose
Silica, colloidal anhydrous
Magnesium stearate

Kisja tar-rita

Hypromellose
Titanium dioxide (E-171)
Polyethylene glycol 400

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

3 snin.

Wara li flixkun jinfetaħ għall-ewwel darba, użah fi żmien 7 sebat ijiem.

6.4	Prekawzjonijiet speċjali għall-ħażna

Aħżen f’temperatura taħt 25 °C. Aħżen il-pilloli fl-ippakkjar oriġinali sabiex tilqa’ mid-dawl u mill-umdita’.

6.5	In-natura tal-kontenitur u ta’ dak li hemm ġo fih

Fampyra hu fornut jew fi fliexken jew pakketti bil-folji.

Fliexken

Flixkun tal-HDPE (polyethylene ta’ densità għolja) b’għatjien tal-polypropylene, kull flixkun fih 14-il pillola u dessikant tas-silica gel.
Daqs tal-pakkett ta’ 28 (2 fliexken ta’ 14) pillola.
Daqs tal-pakkett ta’ 56 (4 fliexken ta’ 14) pillola.

Folji

Folji tal-aluminju/aluminju (oPA/Alu/HDPE/PE+saff ta’ CaO dessikant/Alu/PE), kull trej ta’ folji fiha 14-il pillola.
Daqs tal-pakkett ta’ 28 (2 folji ta’ 14) pillola.
Daqs tal-pakkett ta’ 56 (4 folji ta’ 14) pillola.

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali għar-rimi u għal immaniġġar ieħor

L-ebda ħtiġijiet speċjali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380 
L-Irlanda
Tel: +353 (0)1 231 4609
Eckenheimer Landstraße 100
60318 Frankfurt am Main
Ġermanja


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/11/699/001
EU/1/11/699/002
EU/1/11/699/003
EU/1/11/699/004


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 20 ta’ Lulju, 2011
Data tal-aħħar tiġdid: 25 ta’ April, 2022


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu/


























ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI


MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur responsabbli għall-ħruġ tal-lott.

Novo Nordisk Production Ireland Limited
Monksland
Athlone, Co. Westmeath
L-Irlanda

Patheon France SAS 
40 Boulevard de Champaret
38300 Bourgoin Jallieu
Franza


KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata bir-riċetta tat-tabib.


KONDIZZJONIJIET U REKWIŻITI OĦRA TAL-AWTORIZZAZZJONI GĦAT‑TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikati fuq il-portal elettroniku Ewropew tal-mediċini.


[bookmark: OLE_LINK10]KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).


























ANNESS III

TIKKETTAR U FULJETT TA’ TAGĦRIF



























A. TIKKETTAR




TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TAL-FLIXKUN


1.	ISEM TAL-PRODOTT MEDIĊINALI

Fampyra 10 mg pilloli li jerħu l-mediċina bil-mod
fampridine


2.	DIKJARAZZJONI TAS-SUSTANZA(I) ATTIVA(I)

Kull pillola fiha 10 mg ta’ fampridine.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Pillola li terħi l-mediċina bil-mod
28 pillola li jerħu l-mediċina bil-mod (2 fliexken ta’ 14-il pillola kull wieħed)
56 pillola li jerħu l-mediċina bil-mod (4 fliexken ta’ 14-il pillola kull wieħed)


5.	MOD TA’ KIF U MNEJN JINGĦATA

Għall-użu orali.

Aqra l-fuljett ta’ tagħrif qabel l-użu.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA

Tiblax id-dessikant.


8.	DATA TA’ SKADENZA

JIS
Wara li l-flixkun jinfetaħ għall-ewwel darba, uża fi żmien 7 ijiem.


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25°C. Aħżen il-pilloli fil-flixkun oriġinali sabiex tilqa’ mid-dawl u mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID
	FIS-SUQ

AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380 
L-Irlanda
Eckenheimer Landstraße 100
60318 Frankfurt am Main
Ġermanja


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/11/699/001 28 pillola li jerħu l-mediċina bil-mod
EU/1/11/699/002 56 pillola li jerħu l-mediċina bil-mod


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Fampyra


17.	IDENTIFIKATUR UNIKU – BARCODE 2D

Barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL‑BNIEDEM

PC
SN
NN



TAGĦRIF MINIMU LI GĦANDU JIDHER FUQ IL-PAKKETT Ż-ŻGĦAR EWLENIN

TIKKETTA TAL-FLIXKUN


1.	ISEM TAL-PRODOTT MEDIĊINALI U MNEJN GĦANDU JINGĦATA

Fampyra 10 mg pilloli li jerħu l-mediċina bil-mod
fampridine
Użu orali


2.	METODU TA’ KIF GĦANDU JINGĦATA


3.	DATA TA’ SKADENZA

JIS
Wara li l-flixkun jinfetaħ għall-ewwel darba, uża fi żmien sebat ijiem.


4.	NUMRU TAL-LOTT

Lott


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

14-il pillola li jerħu l-mediċina bil-mod


6.	OĦRAJN



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA BIL-FOLJI


1.	ISEM TAL-PRODOTT MEDIĊINALI

Fampyra 10 mg pilloli li jerħu l-mediċina bil-mod
fampridine


2.	DIKJARAZZJONI TAS-SUSTANZA(I) ATTIVA(I)

Kull pillola fiha 10 mg ta’ fampridine.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Pillola li terħi l-mediċina bil-mod
28 pillola li jerħu l-mediċina bil-mod (2 folji ta’ 14-il pillola kull wieħed)
56 pillola li jerħu l-mediċina bil-mod (4 folji ta’ 14-il pillola kull wieħed)


5.	MOD TA’ KIF U MNEJN JINGĦATA

Għall-użu orali.

Aqra l-fuljett ta’ tagħrif qabel l-użu.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25°C. Aħżen il-pilloli fil-pakkett oriġinali sabiex tilqa’ mid-dawl u mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380 
L-Irlanda
Eckenheimer Landstraße 100
60318 Frankfurt am Main
Ġermanja


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/11/699/003 28 pillola li jerħu l-mediċina bil-mod
EU/1/11/699/004 56 pillola li jerħu l-mediċina bil-mod


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Fampyra


17.	IDENTIFIKATUR UNIKU – BARCODE 2D

Barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL‑BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

IL-FOLJI


1.	ISEM IL-PRODOTT MEDIĊINALI

Fampyra 10 mg pilloli li jerħu l-mediċina bil-mod
fampridine


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

AcordaMerz Therapeutics Ireland LimitedGmbH


3.	DATA TA’ SKADENZA

JIS


4.	NUMRU TAL-LOTT

Lott


5.	OĦRAJN

Tħalli 12-il siegħa bejn kull pillola

T

B. FULJETT TA’ TAGĦRIF



Fuljett ta’ tagħrif: Informazzjoni għall-utent

Fampyra 10 mg pilloli li jerħu l-mediċina bil-mod
fampridine

Aqra sew dan il-fuljett kollu qabel tibda tieħu din il-mediċina peress li fih informazzjoni
importanti għalik.

· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu Fampyra u għalxiex jintuża
2.	X’għandek tkun taf qabel ma tieħu Fampyra
3.	Kif għandek tieħu Fampyra
4.	Effetti sekondarji possibbli
5. Kif taħżen Fampyra
6.	Kontenut tal-pakkett u informazzjoni oħra


1.	X’inhu Fampyra u gћalxiex jintuża

Fampyra fih is-sustanza attiva fampridine li tappartjeni għal grupp ta’ mediċini msejħa imblokkaturi tal-kanal tal-potassium. Jaħdmu billi jwaqqfu l-potassium milli jħalli ċ-ċelluli tan-nervituri li jkunu ġarrbu ħsara mill-SM. Hu maħsub li din il-mediċina taħdem billi tħalli s-sinjali jgħaddu ’l isfel tul in-nerv b’mod aktar normali, u dan jippermettilek li timxi aħjar.

Fampyra hu mediċina li tintuża f’persuni adulti (minn 18-il sena ’l fuq) li jkollhom Sklerosi Multipla (SM) biex ittejjeb il-mod kif jimxu. F’persuna bi sklerosi multipla, l-infjammazzjoni teqred il-kisja protettiva madwar in-nervituri, u dan jikkawża dgħufija fil-muskoli, ebusija fil-muskoli u diffikultà biex timxi.


2.	X'għandek tkun taf qabel ma tieħu Fampyra

Tiħux Fampyra

· jekk inti allerġiku għal fampridine jew għal xi sustanza oħra ta’ din il-mediċina (imniżżla fis-sezzjoni 6).
· jekk xi darba kellek attakk ta’ puplesija jew qatt kellek aċċessjoni (li tissejjaħ ukoll konvulżjoni)
· jekk it-tabib jew l-infermier tiegħek qalulek li għandek problemi tal-kliewi moderati jew severi
· jekk qed tieħu mediċina msejħa cimetidine
· jekk qed tieħu kwalunkwe mediċina oħra li fiha fampridine. Dan jista’ jżid ir-riskju li jkollok effetti sekondarji serji.

Għid lit-tabib tiegħek u tiħux Fampyra jekk xi wieħed minn dawn japplikaw għalik.

Twissijiet u prekawzjonijiet

Kellem lit-tabib jew lill-ispiżjar tiegħek qabel tieħu Fampyra
· jekk tkun konxju mit-taħbit ta’ qalbek (palpitazzjonijiet)
· jekk inti suxxettibbli għal infezzjonijiet
· jekk għandek kwalunkwe problema, jew jekk qed tieħu kwalunkwe mediċini, li jaffetwaw r-riskju tiegħek ta’ attakk ta’ fits (aċċessjoni).
· jekk it-tabib tiegħek qallek li għandek problemi ħfief tal-kliewi
· jekk għandek storja medika ta’ reazzjonijiet allerġiċi

Għandek tuża xi għajnuna biex timxi, bħal bastun, skont il-bżonn, minħabba li din il-mediċina tista’ ġġiegħlek tħossok stordut jew żbilanċjat u dan jista’ jirriżulta f’żieda fir-riskju li taqa’.

Għid lit-tabib tiegħek qabel ma tieħu Fampyra jekk kwalunkwe minn dawn japplikaw għalik.

Użu fit-tfal u adolexxenti

Tagħtix din il-mediċina lil tfal jew adolexxenti taħt l-età ta’ 18-il sena.

Anzjani

Qabel tibda l-kura u matul il-kura, it-tabib tiegħek jista’ jiċċekkja biex jara li l-kliewi qed jaħdmu kif suppost.

Mediċini oħra u Fampyra

Għid lit-tabib jew lill-ispiżjar tiegħek jekk qed tieħu, ħadt dan l-aħħar, jew tista’ tieħu xi mediċini oħra.

Tiħux Fampyra jekk qed tieħu kwalunkwe mediċina oħra li fiha fampridine.

Mediċini oħrajn li jaffettwaw il-kliewi

It-tabib tiegħek ser joqgħod attent b’mod speċjali jekk fampridine jingħata fl-istess ħin ma’ kwalunkwe mediċina li tista’ taffettwa kif il-kliewi tiegħek ineħħu l-mediċini, pereżempju carvedilol, propranolol u metformin.

Tqala u treddigħ

Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib tiegħek qabel tieħu din il-mediċina.

Fampyra mhuwiex irrakkomandat waqt it-tqala.

It-tabib tiegħek ser jikkunsidra l-benefiċċju li inti tkun qed tiġi kkurata b’Fampyra kontra r-riskju għat-tarbija tiegħek.

M’għandekx tredda’ waqt li tkun qed tieħu din il-mediċina.

Sewqan u tħaddim ta’ magni

Fampyra jista’ jkollu effett fuq il-ħila tan-nies li jsuqu jew jużaw makkinarju, għax jista’ jikkawża sturdament. Aċċerta ruħek li ma tkunx affettwat qabel ma tibda ssuq jew tuża xi makkinarju.


3.	Kif gћandek tieħu Fampyra

Dejjem għandek tieħu din il-mediċina skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju. Fampyra hu disponibbli biss permezz ta’ riċetta u taħt is-superviżjoni ta’ tobba b’esperjenza fil-kura ta’ SM.

It-tabib tiegħek ser jagħtik riċetta inizjali għal ġimagħtejn sa 4 ġimgħat. Wara ġimagħtejn sa 4 ġimgħat, il-kura se tiġi evalwata mill-ġdid.

Id-doża rrakkomandata hija

Pillola waħda filgħodu u pillola waħda filgħaxija (b’intervall ta’ 12-il siegħa bejniethom). M’għandekx tieħu iktar minn żewġ pilloli kuljum. Trid tħalli 12-il siegħa jgħaddu bejn pillola u oħra. Tiħux il-pilloli aktar ta’ spiss minn kull 12-il siegħa.

Fampyra għandu jittieħed mill-ħalq.

Ibla’ kull pillola sħiħa, ma’ belgħa ilma. Taqsamx, tfarrakx, tħollx, terdgħax u tomgħodx il-pillola. Dan jista’ jżid ir-riskju tiegħek li jkollok effetti sekondarji.

Din il-mediċina għandha tittieħed mingħajr ikel, fuq stonku vojt.

Jekk Fampyra jiġi fornut fil-fliexken, il-flixkun ser ikun fih ukoll dessikant. Ħalli d-dessikant fil-flixkun, tibilgħux.

Jekk tieħu Fampyra aktar milli suppost

Ikkuntattja it-tabib tiegħek immedjatament jekk tieħu pilloli żejda.
Ħu l-kaxxa ta’ Fampyra miegħek jekk tmur tara t-tabib.
F’każ ta’ doża eċċessiva, tista’ tinnota għaraq, tregħid żgħir (rogħda), sturdament, konfużjoni, telf ta’ memorja (amnesija) u aċċessjonijiet (aċċessjoni). Tista’ wkoll tinnota effetti oħrajn mhux elenkati hawnhekk.

Jekk tinsa tieħu Fampyra

Jekk inti tinsa tieħu pillola, tiħux żewġ pilloli biex tpatti għal kull doża li tkun insejt tieħu. Trid dejjem tħalli 12-il siegħa jgħaddu wara kull pillola.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Jekk ikollok aċċessjoni, għandek tieqaf tieħu Fampyra, u tgħid lit-tabib tiegħek immedjatament.

Jekk ikollok wieħed jew aktar minn dawn is-sintomi ta’ allerġiji (sensittività eċċessiva) li ġejjin: wiċċ, ħalq, xufftejn, gerżuma jew ilsien minfuħin, ħmura jew ħakk tal-ġilda, tagħfis fis-sider u problemi biex tieħu n-nifs, tiħux aktar Fampyra u ara lit-tabib tiegħek immedjatament.

L-effetti sekondarji huma elenkati hawn taħt skont il-frekwenza:

Effetti sekondarji komuni ħafna

Jistgħu jaffettwaw iktar minn 1 pazjent f’kull 10 pazjenti:
· Infezzjoni fl-apparat tal-awrina

Effetti sekondarji Komuni

Jistgħu jaffettwaw sa 1 pazjent f’kull 10 pazjenti:
· Tħossok żbilanċjat (meta tkun qed timxi)
· Sturdament
· Tħoss kollox idur bik (vertiġni)
· Uġigħ ta’ ras
· Tħossok dgħajjef u għajjien
· Diffikultà biex torqod
· Ansjetà
· Tregħid ħafif (rogħda)
· Sensazzjoni ta’ titmewwet jew tnemnim fil-ġilda
· Uġigħ fil-griżmejn
· Riħ komuni (nasofarinġite)
· Influwenza
· Infezzjoni virali
· Diffikultà biex tieħu n-nifs (qtugħ ta’ nifs)
· Tħossok imdardar (nawsja)
· Tirremetti
· Stitikezza
· Stonku mqalleb
· Uġigħ fid-dahar
· Tkun konxju mit-taħbit ta’ qalbek (palpitazzjonijiet)

Effetti sekondarji Mhux Komuni

Jistgħu jaffettwaw sa 1 pazjent f’kull 100 pazjent
· Aċċessjonijiet (aċċessjoni)
· Reazzjoni allerġika (reazzjoni ta’ sensittività eċċessiva)
· Allerġija severa (reazzjoni anafilattika)
· Nefħa tal-wiċċ, tax-xufftejn, tal-ħalq jew tal-ilsien (anġjoedema)
· Bidu ġdid jew aggravament ta’ wġigħ fil-wiċċ (nevralġija triġeminali)
· Rata tal-qalb mgħaġġla (takikardja)
· Sturdament jew tintilef minn sensik (pressjoni baxxa)
· Raxx/raxx bil-ħakk (urtikarja)
· Skumdità fis-sider

Rappurtar tal-effetti sekondarji

Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Fampyra

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-pakkett wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Aħżen f’temperatura taħt 25 °C. Aħżen il-pilloli fil-pakkett oriġinali sabiex tilqa’ mid-dawl u mill-umdita’.

Jekk Fampyra jiġi fornut fil-fliexken, għandu jinfetaħ flixkun wieħed biss f’ħin wieħed. Wara li jinfetaħ għall-ewwel darba, użah fi żmien 7 ijiem.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Fampyra

· Is-sustanza attiva hi fampridine.
Kull pillola li terħi l-mediċina bil-mod fiha 10 mg ta’ fampridine.
· Is-sustanzi mhux attivi l-oħra huma:
Il-qalba tal-pillola: hypromellose, microcrystalline cellulose, silica colloidal anhydrous, magnesium stearate; kisja tar-rita: hypromellose, titanium dioxide (E-171), polyethylene glycol 400

Kif jidher Fampyra u l-kontenut tal-pakkett

Fampyra hi pillola li terħi l-mediċina bil-mod ta’ lewn abjad jagħti fil-griż, miksija b’rita, ovali u bikonvessa b’daqs ta’ 13 x 8 mm b’tarf ċatt, imnaqqxa b’A10 fuq naħa waħda.

Fampyra hu fornut jew fi fliexken jew pakketti bil-folji.

Fliexken

Fampyra jiġi fi fliexken tal-HDPE (polyethylene ta’ densità għolja). Kull flixkun fih 14-il pillola li jerħu l-mediċina bil-mod u dessikant tas-silica gel. Kull pakkett fih 28 pillola li jerħu l-mediċina bil-mod (2 fliexken) jew 56 pillola li jerħu l-mediċina bil-mod (4 fliexken).

Folji

Fampyra jiġi f’folji tal-fojl ta’ 14-il pillola li jerħu l-mediċina bil-mod kull waħda. Kull pakkett fih 28 pillola li jerħu l-mediċina bil-mod (2 folji) jew 56 pillola li jerħu l-mediċina bil-mod (4 folji).

Jista’ jkun li mhux il-pakketti tad-daqsijiet kollha jkunu fis-suq.


Detentur tal-Awtorizzazzjoni għat-Tqegħid fis-Suq

AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380 
L-Irlanda
Tel: +353 (0)1 231 4609Eckenheimer Landstraße 100
60318 Frankfurt am Main
Ġermanja


Manifattur

Novo Nordisk Production Ireland Limited, Monksland, Athlone, Co. Westmeath, L-Irlanda

Patheon France SAS, 40 Boulevard de Champaret, 38300 Bourgoin Jallieu, Franza


Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
AcordaMerz Therapeutics Ireland LimitedBenelux B.V.
10 Earlsfort Terrace
Dublin 2, D02 T380
Ierland/Irlande/Irland
Bredaseweg 63
4844 CK Terheijden 
Nederland/Pays-Bas/Niederlande
Tél/Tel: +35331 (0)1 231 4609 762057088 

	Lietuva
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Airija
Eckenheimer Landstraße 100
60318 Frankfurt am Main
Vokietija
Tel: +35349 (0)1 231 4609 69 15 03 0


	България
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Ирландия
Eckenheimer Landstraße 100
60318 Frankfurt am Main
Германия
Teл.: +35349 (0)1 231 4609 69 15 03 0

	Luxembourg/Luxemburg
AcordaMerz Therapeutics Ireland LimitedBenelux B.V.
10 Earlsfort Terrace
Dublin 2, D02 T380
Irlande/Irland
Bredaseweg 63
4844 CK Terheijden 
Pays-Bas/Niederlande
Tél/Tel: +35331 (0)1 231 4609 762057088


	Česká republika
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Irsko
Eckenheimer Landstraße 100
60318 Frankfurt am Main
Německo
Tel: +35349 (0)1 231 4609 69 15 03 0

	Magyarország
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Írország
Eckenheimer Landstraße 100
60318 Frankfurt am Main
Németország
Tel.: +35349 (0)1 231 4609 69 15 03 0


	Danmark
Merz Therapeutics Nordics AB
Gustav III S:s Boulevard 32
Regus
Solna 169 73 Solna
Sverige
Tlf.: +46 8 368000

	Malta
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
L-Irlanda
Eckenheimer Landstraße 100
60318 Frankfurt am Main
Ġermanja
Tel: +35349 (0)1 231 4609 69 15 03 0


	Deutschland
Merz Therapeutics GmbH
Eckenheimer Landstraße 100
60318 Frankfurt am Main
Tel: +49 (0) 69 15 03 0
	Nederland
AcordaMerz Therapeutics Ireland LimitedBenelux B.V.
10 Earlsfort Terrace
Dublin 2, D02 T380
Ierland
Bredaseweg 63
4844 CK Terheijden 
Nederland
Tel: +35331 (0)1 231 4609 762057088


	Eesti
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Iirimaa
Eckenheimer Landstraße 100
60318 Frankfurt am Main
Saksamaa 
Tel: +35349 (0)1 231 4609 69 15 03 0

	Norge
Merz Therapeutics Nordics AB
Gustav III S:s Boulevard 32
Regus
169 73 Solna 169 73
Sverige
Tlf: +46 8 368000


	Ελλάδα
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Ιρλανδία
Eckenheimer Landstraße 100
60318 Frankfurt am Main
Γερμανία
Τηλ: +35349 (0)1 231 4609 69 15 03 0

	Österreich
Merz Pharma Austria GmbH
Guglgasse 17
1110 Vienna
Tel: +43 (0) 1 865 88 95

	España
Merz Therapeutics Iberia S.L.
Avenida de Bruselas 6
28108 Alcobendas Madrid
Tel: +34 91 117 8917

	Polska
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Irlandia
Eckenheimer Landstraße 100
60318 Frankfurt am Main
Niemcy
Tel.: +35349 (0)1 231 4609 69 15 03 0


	France
Merz Pharma France
Tour EQHO
2, Avenue Gambetta
92400 Courbevoie
Tél: +33 1 47 29 16 77
	Portugal
Merz Therapeutics Iberia S.L.
Avenida de Bruselas 6
28108 Alcobendas Madrid
Espanha
Tel: +34 91 117 8917


	
Hrvatska
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Irska 
Eckenheimer Landstraße 100
60318 Frankfurt am Main
Njemačka
Tel: +35349 (0)1 231 4609 69 15 03 0

	România
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Irlanda 
Eckenheimer Landstraße 100
60318 Frankfurt am Main
Germania
Tel: +35349 (0)1 231 4609 69 15 03 0


	Ireland
Merz Pharma UK Ltd.
Suite B, Breakspear Park, Breakspear Way
Hemel Hempstead
Hertfordshire
HP2 4TZ
United Kingdom
Tel: +44 (0)208 236 0000

	Slovenija
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Irska 
Eckenheimer Landstraße 100
60318 Frankfurt am Main
Nemčija
Tel: +35349 (0)1 231 4609 69 15 03 0

	Ísland
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Írland 
Eckenheimer Landstraße 100
60318 Frankfurt am Main
Þýskaland
Sími: +35349 (0)1 231 4609 69 15 03 0

	Slovenská republika
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Írsko
Eckenheimer Landstraße 100
60318 Frankfurt am Main
Nemecko
Tel: +35349 (0)1 231 4609 69 15 03 0


	Italia
Merz Pharma Italia Srl
Via Fabio Filzi 25 A
20124 Milan
Tel: +39 02 66 989 111

	Suomi/Finland
AcordaMerz Therapeutics Ireland LimitedNordics AB
10 Earlsfort Terrace
Dublin 2, D02 T380
Irlanti/Irland
Puh/Tel: +353 (0)1 231 4609
Gustav III:s Boulevard 32
169 73 Solna 
Sverige
Tlf: +46 8 368000


	Κύπρος
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Ιρλανδία
Eckenheimer Landstraße 100
60318 Frankfurt am Main
Γερμανία
Τηλ: +35349 (0)1 231 4609 69 15 03 0

	Sverige
Merz Therapeutics Nordics AB
Gustav III S:s Boulevard 32
Regus
169 73 Solna 169 73
Tel: +46 8 368000


	Latvija
AcordaMerz Therapeutics Ireland LimitedGmbH
10 Earlsfort Terrace
Dublin 2, D02 T380
Īrija
Eckenheimer Landstraße 100
60318 Frankfurt am Main
Vācija
Tel: +35349 (0)1 231 4609 69 15 03 0

	






Dan il-fuljett kien rivedut l-aħħar f’{XX/SSSS}.


Sorsi oħra ta’ informazzjoni

Tista’ tikseb verżjoni stampata ta’ dan il-fuljett b’tipa akbar billi ċċempel lir-rappreżentanti lokali (ara l-lista t’hawn fuq).

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu/.

